1Kasadonyo tu Ambo agiah tawu kabake angkau, supayo angkau jan sampai bi bapaliang dari Ambo. 2Angkau indak ka dibuliahkan lai ma-suak rumah-rumah ibadaik. Sarato ka tibo masonyo, baraso urang nan mam-bunuah angkau, ka bi manyangko inyo lah mampabuwek sasuatu nan baiak kabake Allah. 3Inyo tu bi mampabu-wek nan bakcando itu kabake ang-kau, dek karano, inyo tu alun bi ta-wu lai jo Bapak, sarato alun bi tawu pulo jo Ambo. 4Tapi, mangkonyo ki-niko Ambo katokan kasadonyo tu ka-bake angkau, supayo jikok itu tajadi isuak, buliah bi takana dek angkau, baraso Ambo lah ma-agiah tawu sa-balunnyo.” ”Sagalo parkaro ko indak Ambo agiah tawu kabake angkau dari sa-mulo, dek karano, Ambo layi sadang samo-samo jo angkau juwo lai. 5Tapi kiniko, Ambo lah ka payi lai kaba-ke Baliau nan ma-utuih Ambo, sara-to indak surang juwo doh dari angkau nan batanyo, kama Ambo ka ka payi. 6Malah kiniko angkau bi ba-ibo ati, dek karano Ambo mangatokan, ba-raso Ambo lah ka ka payi lai. 7Tapi, Ambo mangatokan nan bana kabake angkau: Labiah elok lai dek angkau, jikok Ambo payi, dek karano, jikok Ambo indak payi, Roh Panolong tu, indak ka datang doh kabake angkau. Tapi, jikok Ambo lah payi, mako, Ambo ka ma-utuih Roh Panolong tu kabake angkau. 8Jikok Baliau lah tibo, mako, Baliau ka manyatokan kabake umaik mukaluak di dunia ko, tantang do-so inyo tu manuruik kabanaran, sa-rato apo ukunan nan ka ditimpokan dek Allah. 9Roh Panolong itulah nan ka ma-agiah tawu, baraso urang nan indak ba-iman kabake Ambo, mako, inyo tu bi badoso. 10Baliau ma-agiah tawu pulo, baraso di dalam Ambo-lah kabanaran, dek karano Ambo ka ba-baliak kabake Bapak, nan angkau in-dak lai ka bi maliyek Ambo, 11sara-to baraso Allah lah muloi ma-ukun, dek karano panguwaso dunia ko lah di-ukun. 12Banyak lai nan musti ka Ambo katokan kabake angkau, tapi, kiniko alun ka talok lai dek angkau manari-monyo. 13Tapi, jikok Roh Allah tu lah tibo, iyolah Baliau nan ka manyatokan kabanaran tantang Allah, mako, ang-kau ka dibimbiang-Nyo untuak manga-tawui kasadonyo kabanaran. Baliau indak ka bakato dari diri-Nyo sandiri doh, tapi ka mangatokan apo nan lah Baliau danga, nan Baliau ka ma-agiah tawu kabake angkau, apo nan ka ta-jadi di maso nan ka tibo. 14Baliau ka mamuliekan Ambo, dek karano, apo nan Baliau tarimo dari Ambo, mako, itulah nan disampaikan-Nyo kabake angkau. 15Sagalo sasuatu nan ado di Bapak, adolah miliak Ambo. Itu sa-bauknyo Ambo bakato, baraso, apo nan disampaikan dek Roh kabake angkau, itu ditarimo-Nyo dari Ambo.” 16”Indak ka lamo lai, angkau indak lai ka bi maliyek Ambo, sarato indak ka lamo pulo sasudah itu, angkau ka bi maliyek Ambo baliak.” 17Babarapo urang pangikuik Isa Almasih, bi batanyo sasamo inyo, ”Apo mukasuiknyo Baliau bakato kabake ki-to: ’Indak ka lamo lai, angkau indak lai ka bi maliyek Ambo, sarato indak ka lamo pulo sasudah tu, angkau ka bi maliyek Ambo baliak'? Apo pulo mu-kasuiknyo Baliau mangatokan: ’Ambo ka ka payi kabake Bapak'?” 18Inyo tu taruih juwo bi batanyo, ”Apo tu ara-tinyo, ’Indak ka lamo lai'? Kito indak bi mangarati, apo nan Baliau muka-suikkan!” 19Isa Almasih tawu, baraso pangi-kuik-pangikuik Baliau tu nak bi ba-tanyo kabake Baliau. Dek karano itu Baliau bakato, ”Cako lah Ambo kato-kan, ’Indak ka lamo lai, angkau in-dak lai ka bi maliyek Ambo, sarato indak ka lamo pulo sasudah itu, ang-kau ka bi maliyek ambo baliak.’ Itu-koh nan angkau pabincangkan di an-taro angkau? 20Picayolah jo kecek Ambo, angkau ka bi manangih, sarato ka bi maratok, tapi, dunia ka bi bagadang ati. Angkau ka ba-ibo ati, tapi, ati angkau nan ta-ibo tu, ka baganti jo sukocito. 21Jikok surang padusi nan ampia ka malayie-kan, atinyo rusuah, dek karano, lah tibo masonyo inyo ka kasakik-an. Ta-pi, baitu anaknyo layie, inyo lah lu-po jo raso sakiknyo cako, dek karano kagadangan ati, surang anak lah la-yie ka dunia ko. 22Baitu pulo jo ang-kau: Kiniko angkau bi ba-ibo ati, ta-pi, sasudah tu angkau ka bi batamu jo Ambo baliak, mako, angkau ka bi basukocito, sarato indak ka surang ju-wo doh urang nan ka bisa ma-ambiak sukocito tu dari ati angkau. 23Di ari tu isuak, indak sabuwah alah juwo doh, nan ka angkau tanyo-kan kabake Ambo. Picayolah: Apo sajo nan angkau mintak kabake Bapak, ateh namo Ambo, mako, pintak angkau tu ka dipalakukan dek Bapak. 24Sampai kiniko, alun ciyek juwo lai nan angkau mintak ateh namo Ambo. Mintaklah, mako, angkau ka bi manarimo, supayo sukocito angkau samparono.” 25”Kasadonyo ko Ambo katokan ka-bake angkau sacaro jo kiyeh. Tapi, ka tibo masonyo, Ambo bakato indak lai jo sacaro kiyeh, tapi, mangecek bata-ruih tarang kabake angkau tantang diri Bapak. 26Pado wakatu itu, angkau ka bi mamintak kabake Bapak ateh na-mo Ambo. Katawuilah, Ambo indak ka mamintakkan doh kabake Bapak nan ka untuak angkau, 27dek karano, Bapak sandiri mangasiahi angkau. Ba-liau mangasiahi angkau, dek karano angkau bi mangasiahi Ambo, nan angkau bi picayo baraso Ambo datang dari Allah. 28Batua, Ambo barasa dari Ba-pak, nan lah turun ka dunia. Tapi, ki-niko Ambo ka maninggakan dunia ko, untuak babaliak kabake Bapak.” 29Mako, pangikuik-pangikuik Isa Almasih bi bakato kabake Baliau, ”Tuhan, nan kiniko Angkau mange-cek bataruih tarang, sarato indak lai sacaro jo kiyeh. 30Nan kiniko kami tawu, baraso Tuhan mangatawui sa-galo sasuatu, sarato indak paralu doh urang mananyo Angkau. Dek karano itu kami picayo, baraso Angkau da-tang dari Allah.” 31Mako, jawauk Isa Almasih kabake inyo tu, ”Jadi, lah bi picayokoh ang-kau kiniko? 32Kana-ilah kecek Ambo ko! Ka tibo masonyo, malahan kini-ko lah tibo, angkau ka dipakecaikan. Angkau ka bi pulang ka rumah angkau surang-surang, sarato ka bi maning-gakan Ambo sorang. Tapi, nan Ambo indak sorang Ambo sajo doh, dek ka-rano, Bapak ado samo-samo jo Am-bo. 33Kasadonyo ko Ambo katokan, supayo angkau bi mandapek tanang santoso dek karano basatu jo Ambo. Di dunia ko angkau ka bi sansaro. Ta-pi, tabahkanlah ati angkau! Ambo lah mangalahkan dunia!” YAHYA
Copyright
Learn More
min_Latn zho_Hant eng_Latn